open-index/open-wikipedia-markdown huggingface dataset:
Felipe VI d'Espanya

**Felipe VI de Borbón y Grecia** (Madrit, Espanya, 30 de chinero de 1968), naixiu ***Felipe-Chuan Pavlo-Alifonso de Toz os Santos de Borbón y Grecia*** (*Felipe Juan Pablo Alfonso de Todos los Santos de Borbón y Grecia* en castellano), ye lo rei d'Espanya dende lo 19 de chunio de 2014. Ye lo tercer fillo d'os reis Chuan Carlos I d'Espanya y Sofia de Grecia.

Ye licenciau en Dreito por a Universidat Autonoma de Madrit (1993) y máster en Relacions Internacionals por l*'[[Edmund Walsh School of Foreign Service]]* d'a Universitat de Georgetown (1995). Ha recibiu formación militar en l'Academia Cheneral Militar de Zaragoza, a Escuela Naval Militar de Marín y l'Academia Cheneral de l'Aire de San Javier.

Estió miembro de l'equipo olimpico de vela espanyol en os Chuegos Olimpicos de Barcelona 1992, desfilando como abanderau d'a selección espanyola en a suya inauguración.

O 22 de mayo de 2004 se casó con a periodista asturiana Letizia Ortiz Rocasolano, con a que ha teniu dos fillas: o 31 d'octubre de 2005 a infanta Alionor y lo 29 d'abril de 2007 a infanta Sofia.

En naixer teneba la dignitat d'infant d'Espanya y dende lo 12 d'octubre de 1977 o títol de prencipe d'Asturias, con o tractamiento d'Alteza Reyal. Dende o 21 d'abril de 1990 estió tamién prencipe de Chirona, estando lo primer Borbón en fer servir iste títol. Tamién tenió lo títol de prencipe de Viana y atros títols propios d'os primochenitos d'os reinos hispanicos. O 30 de chinero de 1986, en fer deciueito anyos, churó fidelidat a la Constitución y a lo rei, debant d'as Corz Chenerals.

O 2 de chunio de 2014 su pai, Chuan-Carlos I, anunció la suya abdicación. O 19 de chunio lo succedió Felipe de Borbón, dimpués d'a Lei Organica 3/2014, de 18 de chunio. O suyo nombre reyal oficial (que sigue la numeración propia d'a Corona de Castiella) ye *Felipe VI*, anque seguntes a numeración de l'antiga Corona d'Aragón li correspondería lo de *Felipe V d'Aragón*.

## Galería d'imáchens

Imachen:Felipe and Letizia in Mauthausen 11 may 2025.jpg|O rei Felipe y la reina Letizia l'11 de mayo de 2025, en Mauthausen, mientres a celebración d'o 80eno aniversario d'a liberación d'o campo d'exterminio.


## Referencias

## Vinclos exteriors
* 
*  Pachina web d'a Casa Reyal d'o rei d'Espanya.
Mar Celta

A **mar Celta** (*Mhuir Cheilteach* en irlandés, *Môr Celtaidd* en galés, *Mor Keltek* en cornuallés, *Mor Keltiek* en bretón, *Celtic Sea* en anglés, *Mer Celtique* en francés) ye una mar part de l'Oceano Atlantico situata chusto a lo sud d'a isla d'Irlanda. A l'este muga con la Canal de Sant Chorche (que la comunica con a mar d'Irlanda), a canal de Bristón y la canal d'a Manga, y banya as costas adchacents de Galas, Cornualla, Devon y Bretanya. A suya fondura varía entre os 50 y os 200 m. Ye una mar muit rica en peix, sobre tot sardinas.

## Toponimia
O nombre fue proposato en l'anyo 1921 por E.W.L. Holt por o patrimonio celtico d'as tierras d'arredol. A part norte d'a mar orichinariament yera considerata part d'a canal de Sant Chorche; a part sud no teneba un nombre cheneral pa os habitants d'os territorios costeros. Bels aspectos cheolochicos y hidrolochicos obligoron a mirar una denominación cientifica unificata comun pa estas auguas, y hue este nombre creyato en l'anyo 1921 ye un toponimo habitual pa treballadors d'a industria pesquera y petrolera.
Cordobán (cuero)

O **cordobán** ye un cuero de craba d'alta calidat, muito lichero y suave d'orichen artesanal y produciban d'una traza destacable en Cordoba. S'obteneba antesmás con un proceso de adobamiento vechetal con sustancias especials como os tanins d'o cimac. Huei cuasi no quedan artisans que treballen con cordobán.

Os tanins d'o cimac presentan mayor resistencia a la oxidación que os atros tatins, y esto permite mantener a color d'a pelleta mes tiempo. Tamién permite una mayor penetración d'os colorants por o que o cordobán se feba servir como base pa cueros policromatos.

Os cordobans serviban pa fer siellas, cuadros, biombos u muebles.

Tamién se diz cordobán a la piel tanata de poltrón que se fa servir pa fer calcero de luxo, termin que s'ha estendillato a muitas luengas europeas occidentals. O termin cordobán se troba en textos medievals relativos a mercaderías y peaches, como as actas d'as corz celebratas en Alcanyiz. Curiosament en as actas d'as corz d'Alcanyiz lo gosan escribir en plural *cordobans*. Os plurals en -ns no se gosan escribir en a grafía medieval, que representan estos plurals como -nes. Manimenos en ixas mesmas actas en os textos d'as aduanas de Teruel y l'aria suroccidental, on se charraba l'aragonés d'as comunidaz aragonesas, escribiban *cordobanes*.

## Referencias
Alberto Esteban Panzano

**Alberto Esteban Panzano** naixito de Zaragoza o 6 de chinero de 1943 ye un profesor de educación fisica y atleta aragones actualment retirato que yera especializato en as cursas de meyo fundo. Estió campion d'Espanya de 800 metros lisos en os anyos 1964, 1965 y 1966. En o anyo 1962 estió subcampión en os 800 m lisos y en os 1.500 dimpués de Tomás Barris que estió campión en as dos prebas.

Tamén tenió os records d'Espanya absolutos de 800, 1.500 metros lisos, a milla y relevos 4x1.500 amás amás d'atros en categorias inferiors. En l'actualidat tien o récord d'Aragón d'os 800 metros lisos dende l'anyo 1966 estando el record d'Aragón mes viello.

Fue seleccionau y fació o viache ta partecipar en os Chuegos Olimpicos de Mexico 1968 pero no podió partecipar en os 800 metros lisos por que se lesionó minutos antis d'a salida cuan feba o calentamiento.

## Referencias
Prencipe de Chirona

O títol de **Prencipe de Chirona** u **Princesa de Chirona** ye un d'os títols que se dan a o hereu u hereva a la corona reyal d'a Corona d'Aragón. Tien o suyo orichen en 1351 cuan o rei Pero IV d'Aragón nombra a o suyo succesor, a qui concede o títol de **Duque de Chirona**; un títol que incluye os territorios d'os condaus de Chirona, Besalú, Empúries y Osona.

En a parti I d'as *Constitucions i Altres Drets de Cathalunya*, a sección titulata *Genealogia dels Reys d'Aragó i Comtes de Barcelona* parla sobre a chenealochía de Chuan I d'Aragón, fillo de Pero IV, decindo-ie que Chuan y Violant tienen un fillo dito Chaime, "lo cual intitularen Delphi de Girona". Iste estió l'unico hereu d'a Corona d'Aragón que recibió o títol de **Delfín de Chirona**.

O 19 de febrero de 1416, Ferrando I d'Aragón, considerando o títol de duque insuficient, puya o suyo rango a *Prencipau de Chirona*. Atros tres títols representan a os atros reinos d'a Corona d'Aragon: o hereu d'a Corona d'Aragón yera o Prencipe de Chirona (Aragón), Duque de Montblanc (Catalunya), Conte de Cervera (Valencia) y Sinyor de Balaguer (Mallorca).

Chuan-Carlos de Borbón estió o primer miembro d'a Casa de borbón espanyola en fer servir o títol de Prencipe de Chirona. Prencipió a emplegar-lo en o suyo pasaporte mientres d'a dictadura de Franco, ta evitar o títol de Prencipe d'Asturias que sonaba mas pretencioso por estar mas conoixito como o títol reservato ta o hereu d'o trono d'Espanya.

En l'anuncio d'a voda entre Chuan-Carlos de Borbón y Sofía de Grecia en 1961, a casa reyal nombró a o prencipe como Prencipe d'Asturias, Prencipe de Chirona y Prencipe de Viana — os tres títols referindo-se a o suyo estatus como hereu d'os reinos de Castiella, Aragon y Navarra respectivament.

Dende o 21 de chinero de 1977, cuan Chuan-Carlos churó a Constitución en o Parlamento Espanyol y se convirtió en rei constitucional d'Espanya, o títol estió en posesión de Felipe de Borbón, Prencipe d'Asturias dica o 19 de chunio de 2014 cuan puya a o trono y o títol pasa a la suya filla mayor Alionor de Borbón y Ortiz actual hereva a o trono.

## Titulars

## Se veiga tamién
* Conte de Chirona.
* Lista de contes de Barcelona.
* Corona d'Aragón.

## Referencias
Cofia d'armar

A **cofia d'armar** yera una cofia que se feba servir en a Edat Meya pa evitar que o monyo s'enreligase en as mallas de l'almofla y que estas mallas no rozasen a la pelleta. S'esferenciaba d'as mallas civils en que precisaba d'un colchau. As cofias d'armar son mencionatas en os "inventarios aragoneses".

## Bibliografía
*Gonzalo Menéndez Pidal: *[http://books.google.es/books?id=2OSITPooJy8C&pg=PA262&lpg=PA262&dq=%22cofia+de+armar%22&source=bl&ots=zHucT0aVI1&sig=b1trb4GfTZAo15M8MkUuYbhYjPE&hl=es&ei=DhEnTcWsGZSq8QPqqNmNAw&sa=X&oi=book_result&ct=result&resnum=4&ved=0CCsQ6AEwAw#v=onepage&q=%22cofia%20de%20armar%22&f=false La España del S XIII en imágenes]*. Real Academia de la Historia, 1986.
Acusativo

L**'acusativo** ye un caso gramatical. Marca en muitas luengas (por eixemplo en alemán y en latín) o rol semantico que no ye realizando l'acción d'o verbo (ye decir o pacient u complemento directo). Una forma fácil d'identificar l'acusativo ye preguntando a la frase *"A quí?"* u *"O qué?"*:

* *He visto *'ixa cinta***. ''O qué?'' > ''"ixa cinta"'' (accusativo).
* ''Da-le a cinta a '''Chusé***. *A quí?* > *"Chusé"* (accusativo).

## Se veiga tamién
* Declinación
* Transitividat
* Caso
* Luenga nominativo-acusativa

## Referencias
Şalom

***Şalom*** (en hebreu: shalom «paz») ye un periodico semanal chudieu bilingüe de Turquía en turco y una pachina en chudeocastellano. Fue fundato en 1947 por o periodista chudeoturco Avram Leyon en Istambul. O suyo primer numero amaneixió o 29 d'octubre de dito anyo.

Ye un diario d'información cheneralista, encara que gosa centrar-se en as noticias referents a la comunidad chudieva d'Istambul. O tirache d'o periodico ye de 5.000 eixemplars (primera metat d'o 2005), incluyindo-ie un suplemento dito *El Amaneser*, que ye de raso en chudeocastellano, dende 2005. O director ye İvo Molinas y a redactora chefe ye Yakup Barokas.

## Vinclos externos
*  Şalom Gazetesi.
*  Şalom Gazetesi.
Son d'el Puerto

**Son d'el Puerto** ye un lugar aragonés de la comarca de la Comunidat de Teruel perteneixent a lo municipio de Riello. En l'anyo 2009 teneba 16 habitants.

## Cheografía
Lo lugar de Son d'el Puerto se troba situau a lo sud de la sierra de la Costera en la versant d'un cabezo, a 1.304 metros d'altaria sobre lo livel d'a mar, a una distancia de 54 km de la ciudat de Teruel, la capital de la suya comarca y de la suya provincia.

## Historia
Perteneixió a la seixma d'el río Martín de la Comunidat de Teruel.

## Toponimia
Segunt Agustín Ventura Conejero "son" provién de lo latín *[[prefixo sub-|SUB-]]*, como lo prefixo so-. D'esta traza lo toponimo significaría "de chos lo Puerto", "de baixo lo Puerto". Manimenos, la secuencia *son de* significaba en aragonés teruelano "en lo cabalto de", "encima de" y yera una variant de *somo de* y *ensomo de*, derivaus de lo latín *SŬMMUS* ("lo mes alto"), por lo que significaría "en lo cabalto de lo puerto":

.

## Demografía

## Referencias
Corbatón

**Corbatón** ye un lugar de la comarca de lo Xiloca perteneixent a lo municipio de Cosa. En l'anyo 2009 teneba 11 habitants.

## Historia
Feba part de la seixma de Barrachina de la Comunidat de Daroca. Pagaba las primicias a la ilesia de Sant Chaime de Daroca.
La soterrada viva d'Alfambra

**La soterrada viva d'Alfambra** ye una versión aragonesa d'a leyenda d'a soterrada viva amplament conoixita d'o folklore europeu. O texto d'esta versión aragonesa ye adhibito en una cronica historica aragonesa d'o reinato de Chuan II y preba d'explicar con unas trazas literario-lechendarias a reconquiesta d'a redolata de Teruel con una historia d'enemistat entre o conte d'Alfambra y o rei moro de Camanyas, con a muller d'o conte entre meyo. O lenguache d'a obra presenta pareixitos con o lenguache d'o manuscrito de "Historia de los Amants de Teruel", que copió Juan Yagüe de Salas en o sieglo XVII y ye una fuent pa conoixer l'aragonés d'as comunidaz aragonesas en o sieglo XV.

## Texto

## Referencias
Carlos García Gracia

**Carlos García Gracia**, naixito de (Fuent de Xalón o 20 d'agosto de 1975). Ye un atleta aragonés en l'actualidat retirau de l'esporte profesional y que yera especializau en cursas de fundo y meyo fundo. Estió internacional con a equipo nacional espanyol 6 vegatas dende 1997 dica 2005. Tenió o récord d'Aragón de 1.500 m lisos con una marca de 3'36"41 dende 1996 dica 2023 cuan Pol Oriach aconsiguió baixar o suyo tiempo. A suya competición mes important estió a suya participación en os Chuegos Olimpicos d'Atenas 2004, en a preba de 5.000 m lisos chunto a su chirmano. Os suyos equipos estioron o CN Helios (1991-1996), l'Adidas RT (1997-2001), l'At. Olímpo (2002) y o CA Adidas (2003-2007).

Su chirmano Roberto García Gracia, ye tamién atleta y tenió o récord d'Aragón de 5.000 m lisos dende o 2002 dica o 2016.

Carlos chunto a su chirmano Roberto son promotors de campus d'atletismo en Teruel y Exeya d'os Caballers.

## Referencias

## Vinclos externos
*  Perfil en a pachina web d'a IAAF.
La Rambla de Martín

**La Rambla de Martín** ye un lugar de la comarca de las Cuencas Meneras perteneixent a lo municipio de Martín. En l'anyo 1999 teneba 4 habitants, actualment ye despoblau.

## Cheografía
Ye situau a lo norte de la cantera de las Umbrías y a lo sud de La Muela, chunto a lo río de la Rambla auguas enta baixo de Cuevas de Portalrubio.

## Historia
Fació part de la seixma d'el río Martín en la Comunidat de Teruel.

## Toponimia
"Rambla" ye un arabismo present en l'aragonés d'as comunidaz aragonesas y de la val d'Ebro, que perdura en lo castellano d'Aragón actual.
Comanda de Mont Albán

La **comanda de Mont Albán** estió una comanda con seu en Mont Albán que representaba la casa matriz de la Orden de Sant Chaime en Aragón. Incluiba las localidaz de Mont Albán, Las Adobas, Cabra, Escuita, Palomar, Torre de las Arcas, Utriellas y Villanueva de la Uerba y que existió dende l'anyo 1210 dica l'anyo 1327. S'ha conservau una documentación escrita en aragonés perteneixent a esta comanda.

## Bibliografía
* Regina Sáinz de la Maza Lasoli: *La Orden de Santiago en la Corona de Aragón: la Encomienda de Montalbán (1210-1327)* Institución Fernando el Católico, 1980 - 488 páginas http://books.google.es/books?id=TiAaAAAAIAAJ&q=feyto+%22sant+yago%22&dq=feyto+%22sant+yago%22&hl=es&ei=sFgpTdvUF4GK5AbE9fy-CQ&sa=X&oi=book_result&ct=result&resnum=3&ved=0CDMQ6AEwAg
Sarracins

**Sarracins** u **sarracens** (d'o latín *saraceni* y o griego *Σαρακηνοί*) estió a denominación medieval que os cristianos europeus aplicaban a los pueblos arabes, que s'estendilló a toz os pueblos musulmans con as cruzatas, en especial os de Sicilia y os que atacaban as costas italianas y occitanas. En aragonés este termin s'introdució antes que en atros idiomas peninsulars, pero se feba servir poco, preferindo-se a palabra "moro", y restrinchindo-se o uso de *serracín* practicament a lo lenguache culto, en particular a obras historiograficas.

## Presencia d'o etnonimo en textos medievals
En textos aragoneses medievals a palabra *sarracín* y variants se troba en o "Libro de Marco Polo", en a "Cronica de los Conquiridors", en o "Libro d'as Marabillas d'o Mundo" y como apellito en o Fogache de 1495 (*Alfonso Serrazín*):

En arias d'Aragón que mugaban con Catalunya yera usual a variant *sarraín* u *sarrayn*:

## Referencias
Fabián I

**Fabián** estió o 20º Papa de Roma, dende o 10 de chinero de l'anyo 236 dica a suya muerte o 20 de chinero de 250 en Roma, martureyato en a persecución contra os cristianos decretata por l'emperador Decio.

## Sant Fabián en fuents navarras y aragonesas
En "Cronica d'Espanya" de García de Eugui lo nombran como *Sant Fabiano*:

## Mazadas
**Ta Sant Fabián cobran el sol es de Plan, y se les acaba el pan*.

## Referencias
Sarracín (desambigación)

**Sarracín** puet estar:
***[[Sarracins|Sarracín]]**, antiga denominación que recibiba o pueblo arabe y que con as cruzatas fue aplicato a toz os musulmans, sobre tot a los que atacaban as costas italianas y occitanas.
***[[Sarracín (Burgos)|Sarracín]]**, municipio de Burgos.
***[[Sarracín de Aliste]]**, lugar de Riofrío de Aliste (Zamora).
Universidat de Salamanca

A **Universidat de Salamanca** (en castellano y oficialment *Universidad de Salamanca*) ye a universidat mas antiga d'Espanya, situada en a ciudat de Salamanca.

Establita en 1218 por Alifonso IX de Leyón, en o 2009 teneba 30.446 estudiants y suyo rector yera Daniel Hernandez Ruiperez.

Representó un foco de castellanización lingüistica en o sud d'o Reino de Leyón.

## Referencias

## Vinclos externos

*  Pachina oficial
La Salce

**La Salce** ye un lugar despoblato de la provincia de Teruel, situato en lo municipio de Villafermosa que perteneixió a la seixma de Trassierra y pagaba las decimas y primicias a la Ilesia de Sant Chuan de Daroca u a la Ilesia de Sant Per de Daroca.

## Historia
Se'n fa mención chunto con atra aldeya homonima en lo texto d'adchudicación de decimas y primicias de 1205 de Remón de Castrocol que figura en lo "Libro Vermello": 

Segunt Pedro Pruneda la Salce y atros lugars de la Comunidat de Daroca quedoron despoblaus por la Guerra de los Peros.

En lo "Libro de manifestación de lo Morabetín de la Comunidat de Daroca" (1373) lo escriben como *la Salçe*:

A primers de lo sieglo XV cuan en 1409 Benedet XIII concede a gracia de lo quinto decimero a la fabrica de la Seu de lo Salvador de Zaragoza y lo aplican en 1412 mencionan *La Salze*.

Las aldeyas de la Salce y Baselga segurament fuoron eclixadas por la fundación de Villafermosa en las suyas tierras. Dimpués de lo sieglo XVI se fa mención de la Salce como una "pardina". Encara en parlaba Ignacio de Asso en lo sieglo XVIII en la suya "Historia de la economía política de Aragón".

## Referencias
Salce (desambigación)

**Salce** puet estar:

***[[Salce]]**, un municipio de Zamora.
***[[La Salce]]**, un despoblato d'o termin de Villafermosa (Teruel).
***[[La Salce (Asturias)|La Salze]]**, un lugar d'a parroquia de Prau, en o concello de Cabrales (Asturias).
***[[Arauzo de Salce]]**, un municipio de Burgos.
Cebollada

**Cebollada** u **Sant Martín de Cebollada** estió una aldeya de la Comunidat de Daroca despoblata ya a fins de la Edat Meya.

## Cheografía
Ye en lo termin municipal de Val de Sant Martín entre lo nuclio de lo municipio y Val de Forna.

## Historia
Remón de Castrocol atorgó la ilesia de Cebollada a los clerigos de la ilesia de Sant Miguel de Daroca en l'anyo 1205, como podemos leyer en lo Libro Vermello:

Pagaba las suyas decimas a la ilesia de Sant Miguel de Daroca. Segunt Rafael Esteban Abad los termins de Cebollada fuoron deslindatos en febrero de 1489.
Montblanc (Gers)

:*Iste articlo ye sobre una comuna occitana en o departamento francés d'o Gers; ta atros usos, se veiga *'Montblanc (desambigación)**''.

**Montblanc*' (*Montblanc* en [[Idioma occitán|occitán]], *Monblanc* en [[Idioma francés|francés]] y oficialment) ye una [[Comunas de Francia|comuna]] [[Occitania|occitana]] en o [[Departamentos de Francia|departamento]] [[Francia|francés]] de [[Gers]], [[Rechions de Francia|rechión]] d'[[Occitania (Francia)|Occitania]], [[Districtos de Francia|districto]] de [[Districto d'Aush|Aush]] y [[Cantons de Francia|cantón]] d'a [[Cantón d'a Val de Sava|Val de Sava]].

A suya [[Población humana|población]] ye de 348 habitants ([[2007]]) en una [[superficie]] de 12,93 [[km²]], con una [[densidat de población]] de 26,91 hab/km².

== Demografía ==


== Administración ==
=== Alcaldes ===


== Vinclos externos ==
*  [https://web.archive.org/web/20070313151858/http://www.ign.fr/affiche_rubrique.asp?rbr_id=1087&CommuneId=33738 Información de Montblanc] en a pachina web d'o *Institut Géographique National''.

## Referencias
Nisàs (Gers)

:*Iste articlo ye sobre una comuna occitana en o departamento francés d'o Gers; ta atros usos, se veiga *'Nisàs**''.

**Nisàs*' (*Nisàs* en [[Idioma occitán|occitán]], *Nizas'' en francés y oficialment) ye una comuna occitana en o departamento francés de Gers, rechión d'Occitania, districto de Aush y cantón d'a Val de Sava.

A suya población ye de 167 habitants (2007) en una superficie de 4,16 km², con una densidat de población de 40,14 hab/km².

## Demografía

## Administración
### Alcaldes

## Referencias
Pompiac

**Pompiac** (*Pompiac* en occitán, *Pompiac* en francés y oficialment) ye una comuna occitana en o departamento francés de Gers, rechión d'Occitania, districto de Aush y cantón d'a Val de Sava.

A suya población ye de 168 habitants (2007) en una superficie de 10,12 km², con una densidat de población de 16,60 hab/km².

## Demografía

## Administración
### Alcaldes

## Vinclos externos
*  Información de Pompiac en a pachina web d'o *[[Institut Géographique National]]*.

## Referencias
Sal Mineo

**Sal Mineo** (nombre artistico de **Salvatore Mineo, Jr.**), naixiu de Nueva York (Nueva York) o 10 de chinero de 1939 y muerto en West Hollywood (California) o 12 de febrero de 1976, estió un actor de cine y teatro estausunidense, activo en o cine estausunidense dende meyaus d'os anyos 1950 y con cuantos premios recibius mientres a suya carrera cinematografica.

D'entre a suya filmografía, se puet destacar bellas citas, como *[[Rebel Without a Cause]]* (1955, Nicholas Ray), *[[Exodus (cinta de 1960)|Exodus]]* (1960, Otto Preminger), *[[The Longest Day (cinta)|The Longest Day]]* (1962, Ken Annakin, Andrew Marton, Bernhard Wicki y Gerd Oswald), *[[Cheyenne Autumn]]* (1964, John Ford), u *[[Escape from the Planet of the Apes]]* (1971, Don Taylor).

## Se veiga tamién
* Cintas interpretadas por Sal Mineo.

## Vinclos externos

*  Sal Mineo en Internet Movie Database.
*  Sal Mineo en Internet Broadway Database.
*  Sal Mineo en Find A Grave.
Walter Hill

**Walter Hill**, naixiu de Long Beach (California) o 10 de chinero de 1940, ye un director cinematografico, guionista y productor cinematografico estausunidense, activo en o cine estausunidense dende zaguerías d'os anyos 1960.

D'entre a suya filmografía como director, cal destacar-ne bellas cintas como *[[The Long Riders]]* (1980, con James Keach, Stacy Keach, David Carradine, Robert Carradine y Keith Carradine), *[[48 Hrs.]]* (1982, con Nick Nolte, Eddie Murphy, Annette O'Toole y James Remar), *[[Another 48 Hrs.]]* (1990, con Eddie Murphy y Nick Nolte), u ** (1993, con Wes Studi, Jason Patric, Robert Duvall, Gene Hackman y Matt Damon). Tamién cal destacar atras cintas como *[[Alien (cinta)|Alien]]* (productor, 1979, de Ridley Scott, con Tom Skerritt, Sigourney Weaver, Veronica Cartwright, Harry Dean Stanton, John Hurt, Ian Holm y Yaphet Kotto), *[[Aliens (cinta)|Aliens]]* (guionista, 1986, de James Cameron, con Sigourney Weaver, Carrie Henn, Michael Biehn, Lance Henriksen, William Hope y Paul Reiser) u *[[Alien 3]]* (guionista y productor, 1992, de David Fincher, con Sigourney Weaver, Charles S. Dutton, Charles Dance, Brian Glover, Ralph Brown, Paul McGann, Danny Webb, Pete Postlethwaite, Lance Henriksen, Leon Herbert y Peter Guinness).

## Se veiga tamién
* Cintas dirichidas por Walter Hill.
* Cintas con guión de Walter Hill.
* Cintas producidas por Walter Hill.

## Vinclos externos

*  Walter Hill en Internet Movie Database.
*  Walter Hill en Allmovie.
Rod Stewart

**Rod Stewart** (nombre artistico de **Roderick David Stewart**), naixiu de Londres o 10 de chinero de 1945, ye un destacato cantaire y musico (guitarra, banjo, harmonica) britanico de musica rock, pop rock, folk rock y rhythm and blues, activo en o mundo d'a musica dende 1964.

## Vinclos externos

*  Pachina web oficial de Rod Stewart.

## Referencias
Megadeth

**Megadeth** ye un grupo de musica d'Estaus Unius activo dende primerías d'os anyos 1980. Fue establito en 1981 por Dave Mustaine, o cantaire d'o mismo.

## Discografía
### Discos d'estudio
* 1985: *[[Killing Is My Business... And Business Is Good!]]*.
* 1986: *[[Peace Sells... But Who's Buying?]]*.
* 1988: *[[So Far, So Good... So What!]]*.
* 1992: *[[Countdown to Extinction]]*.
* 1994: *[[Youthanasia]]*.
* 1997: *[[Cryptic Writings]]*.
* 1999: *[[Risk]]*.
* 2001: *[[The World Needs a Hero]]*.
* 2004: *[[The System Has Failed]]*.
* 2007: *[[United Abominations]]*.
* 2009: *[[Endgame]]*.
* 2011: *[[Thirteen]]*.
* 2013: *[[Super Collider]]*.
* 2016: *[[Dystopia]]*.
* 2022: *[[The Sick, the Dying... and the Dead!]]*.
* 2026: *[[Megadeth (disco)|Megadeth]]*

## Vinclos externos

*  Pachina oficial de Megadeth.
Cinglo

Un **cinglo** ye un precipicio de caita vertical u fuerte pendient formato por rocas resistents a la erosión y que en a part superior presentan una extensión de terreno plan u cuasi plan. Una muela ye delimitata por cinglos.

En a formación d'un cinglo puet intervenir una falla tectonica u procesos de dilatación termica rechionals.

## Notas


## Referencias
José Manuel Blecua

**José Manuel Blecua** puet estar:

* **[[José Manuel Blecua Teijeiro]]** (Alcoleya de Cinca, 1913-Barcelona, 2003), un filologo y escritor aragonés.
* **[[José Manuel Blecua Perdices]]** (Zaragoza, 1939), un filologo y lexicografo aragonés fillo de l'anterior y miembro d'a Real Academia Española dende 2010.
Terrorgruppe

**Terrorgruppe** (en alemán pronunciato /ˈtɛʁɔɐ̯ɡʁʊpə/) estió un grupo alemana de punk orichinaria d'a ciudat de Berlín que s'establió en 1993 y disolvió en 2005.

O grupo yera famoso por as suyas actuacions en vivo, en as que invitan a os suyos fans a puyar a o escenario y feban diferents bromas.

## Discografía
### Discos d'estudio
* *Musik für Arschlöcher* CD (1995, Gringo/Metronome) LP (Teenage Rebell).
* *Music for Assholes* *MC* (1996, Pop Noise, nomás apareixe en Polonia).
* *Musik für Leute wo gern trinken Pipi* (1996, Teenage Rebell).
* *Melodien für Milliarden* CD (1996, Gringo) LP (Teenage Rebell).
* *PUNKCERIALIEN* LP (1997, Gringo/Alternation).
* *Keiner hilft euch* LP (1998, Gringo Records).
* *Allein gegen Alle* 7" (2000, Epitaph Records).
* *1 World 0 Future* (2000, Epitaph Records).
* *Fundamental* (2003, Destiny/Aggropop).
* *Rust In Pieces* (2006, Destiny/Aggropop).

### Directos
* *Terrorguppe Live* (1994)
* *Blechdose* (2002, Destiny/Aggropop) (Tin)

### Replegas
* *Nonstop Aggropop 1977-97* (1997, Gringo Records)
* *Schöne Scheisse* (2004, Destiny/Aggropop)

## Vinclos externos
*
* / Terrorgruppe.com.
* / Terrorgruppe.de.
Rudiella

**Rudiella** (*Rudilla* en castellano) ye un lugar aragonés en a comarca d'as Cuencas Meneras y provincia de Teruel, perteneixient a lo municipio de Uesa.

En l'anyo 1999 teneba una población de 5 habitants.

## Cheografía
Rudiella ye situada a 1.124 metros d'altaria sobre lo livel d'a mar, a lo sud-ueste de lo nuclio de Uesa en una prolongación luenga de l'actual termin municipal de Uesa rodeyada por Anadón a lo sud-este, Allueva a lo sud-ueste, Fuent Frida a l'ueste l'aria de Perafita d'o termin de Loscos a lo nord-ueste y Mont-fort a lo norte.

Ye amán d'o puerto de Rudiella, de 1.245 metros d'altaria.

## Historia
Perteneixió a la seixma de Trassierra d'a Comunidat de Daroca y no a la Honor de Uesa.

Mientres a Guerra Civil, o frent de combate yera amán d'o lugar y estió destruyiu por os bombardeyos.

Dimpués d'a guerra, dende los anyos 1950 dica 1970 tenió una grieu despoblación, emigrando los suyos habitants prencipalment enta Zaragoza.

## Toponimia
As formas toponimicas documentadas son *Fuent Arodiella* en as primicias de 1279-1280 y *Rudiella* en atros textos como lo fogache de 1495. Esta zaguera dió por castellanización fonetica l'actual *Rudilla*.

A forma que trobamos en las primicias de 1279-1280 ye intresant porque ye en linia con atros toponimos documentals aragoneses con *a* debant de *r* (*[[Arricla]]*, *[[Arrotellares]]*, *Camp Arretunyo*, etcetera...), y se considera una influencia linguistica basca en l'aragonés, sobre tot en l'aragonés medieval de l'Alto Aragón.

## Demografía

## Referencias

## Vinclos externos
Santa Ana

:*Este articlo tracta sobre *'Santa Ana**, santa venerata en o santoral cristiano. Ta atros emplegos d'a denominación, se veiga [[Santa Ana (desambigación)]]''.


**Santa Ana*' segunt a tradición cristiana ye naixita de [[Betlem]], se casó con [[Chuaquín]], ye a mai de [[Santa María|María]] y a yaya de [[Chesús de Nazaret]]. O nombre hebreu ye *Hannah'' y talment por o pareixito fonetico ha asimilato elementos de divinidaz indoeuropeas femeninas relacionatas con Diana-Danae-Anna Purna, particularment divinidaz d'esta serie en a mitolochía celta.
Río Camaras

Lo **río Camaras** ye un río que naixe en la versant norte de la sierra d'Orich y se reculle en la marguin ezquierda de lo río Aguas entre Lagata y Letuix.

Traviesa los termins municipals de Badenas, Santa Cruz de Nogueras, Nogueras, Villar de los Navarros, Ferrera de los Navarros y Azuara.

Lo suyo tributario principal por la suya marguin ezquierda ye lo río de Ferrera.

## Toponimia
En un texto de 1163 relativo a Letuix lo denominan *rivo de Azuara*.

## Referencias

## Bibliografía
* Javier San Román, Julio E. Foster: *El Río Aguasvivas* Volumen 14 de *Ríos de Aragón*. Prensa Diaria Aragonesa, 2005. p 34-35.
Darren Phillip

**Darren Phillip**, naixiu lo 18 de marzo de 1978 de Londres (Anglaterra, Reino Uniu) ye un basketbolista profesional anglo-estausunidense. Ye conoixiu como *"Primal Fear"* en o basquetball callechero neoyorquino, mas que mas en as ligas callecheras. Mientres a suya carrera esportiva ha chugau en equipos d'a liga ACB como l*'[[Club Baloncesto Málaga|Unicaja]]*, *[[Club Bàsquet Sant Josep Girona|Girona]]*, *[[Real Betis Baloncesto|Cajasol]]* y en o *[[CAI Zaragoza|CAI]]* dende l'anyo 2007 dica lo 2011, y actualment chuga en os *[[Indios de Mayagüez]]* d'a Liga Baloncesto Superior de basketbol de Puerto Rico.

## Referencias
Lucas Victoriano

**Lucas Javier Victoriano Acosta**, naixiu l'11 de noviembre de 1977 de San Miguel de Tucumán (Provincia de Tucumán, Archentina) ye un entrenador de basketbol y exchugador profesional de basketbol de nacionalidat archentina y con pasaporte espanyol. Tien una altaria d'1,90 metros y ocupaba la posición de base.

Ha estau internacional con a selección d'Archentina en todas as categorías dende cadete. Con l'absoluta estió un d'os integrants que logró a medalla d'archent en o Campionato d'o Mundo d'a FIBA 2002.

Actualment principia la suya carrera como entrenador en Archentina.

## Trachectoria esportiva
### Chugador
* 1995/97 Olimpia Venado Tuerto, Archentina.
* 1997/98 Real Madrid (categorías inferiors), Espanya.
* 1998/99 Real Madrid, Espanya.
* 1999/00 Caprabo Lleida, Espanya.
* 2000/01 Club Belgrano Tucumán, Archentina.
* 2000/01 Bingo Snai Montecatini, Italia.
* 2000/01 Real Madrid, Espanya.
* 2001/02 Caprabo Lleida, Espanya.
* 2002/04 Real Madrid, Espanya.
* 2004/05 Casademont Girona, Espanya.
* 2005/06 Eurorida Scafati, Italia.
* 2006/09 CAI Zaragoza, Espanya.
* 2009/11 Club Atlético Lanús, Archentina.
* 2011-12 Club San Martín de Corrientes Archentina.
* 2013   Club Atlético Independiente de Tucumán Archentina.

### Entrenador
* 2014-16: Club Baloncesto Pozuelo.
* 2017-18: Estudiantes Concordia.
* 2018-19: Regatas Corrientes.

## Palmarés
### Clubes
* 1995-96 Campión d'a Liga d'Archentina con l'Olimpia Venado Tuerto.
* 1995-96 Campión d'a Liga Sudamericana con l'Olimpia Venado Tuerto.
* 2000-01 Subcampión d'a Liga ACB con o Real Madrid.
* 2003-04 Subcampión d'a ULEB Cup con o Real Madrid.
* 2005-06. Campión d'a LEGA 2 con l'Euro Radi Scalati.
* 2008-09. Subcampión d'a Supercopa de Espanya con o CAI Zaragoza.

### Selección d'Archentina
* 1993 Medalla d'oro en o Campionato Sudamericano Cadete de Itanhaem
* 1994 Medalla d'oro en o Campionato Sudamericano Juvenil de Oruro.
* 1999 Medalla d'archent en o Campionato Sudamericano de Bahía Blanca.
* 1999 Medalla de bronce en o Torneyo de las Américas de San Juan de Puerto Rico
* 2001 Medalla d'oro en o Torneyo d'as Américas de Neuquén
* 2002 Medalla de plata en Campionato d'o Mundo d'Indianapolis.

## Referencias

## Vinclos externos
*  Ficha d'o chugador en ACB.com.
*  Fichal d'o chugador en Basketpedya.com.
Río Nogueta

Lo **río Nogueta**, tamién conoixiu como **Santa María** u **Moyuela**, ye un río afluent de lo río Aguas en la suya marguin ezquierda. Pasa por los termins municipals de Loscos, Mont-fort, Plenas, Moyuela y Moneva (en este orden), en las provincias de Teruel y Zaragoza (Aragón).

Tien lo suyo naixedero a piet de la sierra d'Orich (Sistema Iberico), en lo forcallo de l'arroyo de la Canyada con l'arroyo de Prado Medio, cerca de Perafita. Caye en lo río Aguas cerca de Moneva, auguas entalto de lo entibo de Moneva.

## Hidronimia
L'hidronimo *Nogueta* presenta lo -eta acompanyando a la mesma radiz que Noguera.
Howard Brown

**Howard Stephen Brown**, naixiu lo 21 de chulio de 1977 de Pottstown (Pennsilvania, Estaus Unius), conoixiu en l'ambito esportivo como **Howard Brown**, ye un chugador estausunidense de basketbol. O suyo puesto ye la posición d'alero y chugó en o *[[Basket Zaragoza 2002|CAI Zaragoza]]* dende 2006 dica 2008, en a temporada 2010/2011 en o *[[Club Baloncesto Peñas Huesca]]* d'a liga LEB Oro d'Espanya. O suyo ultimo equipo estió l*'[[Oviedo Club Baloncesto]]* d'a liga LEB Plata d'Espanya, a on chugó en la temporada 2011/2012.

Tien a nacionalidat espanyola, ya que a suya muller ye leyonesa.

## Palmarés
Ha estau dos vegadas lo maximo anotador d'a Liga LEB. A primera d'ellas en o *Ferrol*, equipo con que debutó en Espanya con 23,9 puntos por partiu dimpués de chugar en o *Benfica* portugués, y la segunda en o *León*, con que promedió 18,9 puntos. L'estausunidense ha chugau en cuantos equipos d'a liga LEB: amás d'o *Ferrol* y lo *León*, Brown ha chugau en o *Melilla* (22 puntos de meya), en o *Plasencia* (15) y en o *[[CB Murcia]]* (9), con o que ascendió en 2006 a l'ACB dimpués de fer un sobrebueno *playoff* contra lo *[[CAI Zaragoza]]*. Mas tardi chugaría dos temporadas en o *[[Basket Zaragoza 2002|CAI Zaragoza]]* y dimpués de pasar por o *[[Club Gandia Bàsquet Atlètic]]* y lo *[[Faymasa Palencia]]* plegaría en aviento de 2010 a lo *[[Club Baloncesto Peñas Huesca]]*.

## Trachectoria
* 95/99 Villanova Wildcats (Universidat Villanova, NCAA) Estaus Unius.
* 99/00 Grand Rapids Drive (CBA) Estaus Unius.
* 99/00 Baltimore Bayrunners (IBL) Estaus Unius.
* 01/02 Sport Lisboa e Benfica, Portugal.
* 01/02 Cocodrilos de Caracas, Venezuela.
* 03/04 Maccabi Haifa Basketball Club, Israel.
* 00/01 LEB. Ferrol Baloncesto, Espanya.
* 02/03 LEB. CB León, Espanya.
* 03/04 LEB. Club Melilla Baloncesto, Espanya.
* 04/05 LEB. Plasencia-Galgo, Espanya.
* 05/06 LEB. CB Murcia, Espanya.
* 06/07 LEB. CAI Zaragoza, Espanya.
* 07/08 LEB. CAI Zaragoza, Espanya.
* 08/09 LEB. Gandia Basket Athletic, Espanya.
* 09/10 LEB. Faymasa Palencia, Espanya.
* 10/11 LEB. Club Baloncesto Peñas Huesca, Espanya.
* 11/12 LEB Plata. Oviedo Baloncesto Club, Espanya.

## Referencias
Esther Lahoz Castelló

**Esther Lahoz Castelló**, (Pancrudo, 2 de mayo de 1963), ye una atleta aragonesa actualment retirata. Yera especializata en prebas de velocidat (200 y 400 m lisos y vallas). Estió miembro de l'equipo d'o récord d'Espanya d'atletismo de relevos 4 x 400 m, tamién tien en l'actualidat os récords d'Aragón d'atletismo de 200, 400 m lisos, relevos 4 x 100 y 4 x 400. Estió campiona d'Espanya en 200 m lisos (1992), 400 m lisos (1984, 1985, 1986, 1987), y 400 m cletas en 1989. As suyas competicions mes importants son os Chuegos Olimpicos de Seúl 1988 (anque no podieron partecipar por problemas burocraticos), os Chuegos Olimpicos de Barcelona 1992, os Campionatos d'o Mundo d'Atletismo d'os anyos 1991, 1993 y 1995, tres Campionatos Europeus y 6 Chuegos Iberoamericanos.

En l'anyo 2008 en a Gala de l'Esporte Aragonés estió premiata con o Premio Esportista Lechendario d'o Gubierno d'Aragón.

## Referencias

## Vinclos externos
*  D'entrada en a GEA (Gran Enciclopedia Aragonesa).
*  Esther Lahoz en os Chuegos Olimpicos.
Naomi Watts

**Naomi Ellen Watts** naixida de Shoreham (Kent, Reino Uniu) lo 28 de setiembre de 1968 (encara que poseye la nacionalidat australiana), ye una actriz anglo-australiana activa en o cine australiano (y dimpués en o cine internacional) dende meyaus d'os anyos 1980 y con cuantos premios y nominacions recibius mientres a suya carrera interpretativa; asinas, ha estau nominada a o Premio Oscar a la Millor Actriz en os anyos 2004 y 2013, y a la Millor Actriz Europea en l'anyo 2013. Ye filla d'o musico Peter Watts y chirmana d'o fotografo Ben Watts. Finalment, chunto con l'actor Liev Schreiber, qui estió la suya parella mientres bels anyos, son os pais de l'actriz y modelo Kai Schreiber.

D'entre la suya filmografía como actriz, pueden mencionar-se as suyas actuacions en bellas Wide Sargasso Sea* ([[1993]], [[John Duigan]]), *Under the Lighthouse Dancing* ([[1997]], [[Graeme Rattigan]]), *Mulholland Drive* ([[2001]], [[David Lynch]]), *The Ring* ([[2002]], [[Gore Verbinski]]), *21 Grams* ([[2003]], [[Alejandro González Iñárritu]]), *King Kong* ([[2005]], [[Peter Jackson]]), *Mother and Child* ([[2009]], [[Rodrigo García]]), *The Impossible* ([[2012]], [[J. A. Bayona]]), *Birdman* ([[2014]], [[Alejandro González Iñárritu]]), *Demolition (2015, Jean-Marc Vallée), *[[The Desperate Hour]]* (2021, Phillip Noyce) u *[[The Friend (cinta de 2024)|The Friend]]* (2024, Scott McGehee y David Siegel).

## Se veiga tamién
* Cintas interpretadas por Naomi Watts.

## Vinclos externos

*  Pachina web de Naomi Watts.
*  Naomi Watts en Internet Movie Database.
Juanito Navarro

**Juan Navarro Rubinos** conoixiu por o suyo nombre artistico como ***Juanito Navarro***, naixiu de Madrit (comunidat de Madrit, Espanya) l'8 de chulio de 1924 y muerto en ixa mesma capital lo 10 de chinero de 2011, fue un actor comico espanyol con una important carrera cinematografica, teatral y en a televisión.

## Filmografía

## Se veiga tamién
* Cintas interpretadas por Juanito Navarro.

## Vinclos externos
*  Juanito Navarro en Internet Movie Database.

## Referencias
Paolo Quinteros

**Paolo Alfredo Quinteros**, naixiu de Colón (Entre Ríos, Archentina) lo 15 de chinero de 1979, ye un basketbolista archentino hue retirau d'a practica esportiva d'alto livel. Chugaba en a posición d'escolta y o suyo zaguer equipo estió lo *[[Club de Regatas Corrientes]]* de l'LNB d'Archentina.

## Trachectoria
Quinteros prencipió a suya trachectoria en a Liga Archentina. Mientres as temporadas 97/98 a 99/00 chugó en *[[La Unión de Colón]]*, en as dos siguients dende 00-01 y 01-02 en *[[Estudiantes de Olavarria]]* (LNB). Dimpués d'un parentesi en Uruguai (Club Trouville) a on fació una sobrebuena campanya, chugó con *[[Boca Juniors]]* en as temporadas 03-04 a 05-06.

En 2007 marchó enta Espanya, a on chugó la temporada en *[[Club Baloncesto León|Climalia León]]* d'a Liga LEB, con qui logró l'ascenso a l'ACB. En a temporada 07-08 fichó por o *[[Basket Zaragoza 2002|CAI Zaragoza]]* d'a Liga LEB, equipo con o que consiguió l'ascenso a l'ACB ixe mesmo anyo. Asinas pues, a siguient temporada chugó en a maxima categoría espanyola con o CAI, l'ACB, baixando una atra vegada a la LEB en rematar a temporada regular. Manimenos, renovó ta l'anyo siguient ta tornar a conseguir l'ascenso, chugando actualment en l'ACB.

## Selección nacional
Estió un d'os integrants d'a selección masculina de basketbol d'Archentina que ganó a medalla de bronce en os Chuegos Olimpicos de Pekín 2008. Amás ha ganau dos medallas d'archent en os campionatos FIBA d'as Americas (2005 y 2007) y una atra de bronce (2009).

## Vinclos externos

*  Ficha en www.basquete.com.ar.
*  Ficha en o CAI Zaragoza.
Matías Lescano

**Matías Lescano**, conoixiu como *El Bicho*, naixiu de Córdoba (Provincia de Córdoba, Archentina) lo 29 de setiembre de 1979, ye un basketbolista archentino, hue retirau. Tien una altaria de 1,96 metros y ocupaba las posicions d'escolta y alero.

## Trachectoria
* 1998-2000: Estudiantes de Bahía Blanca (Archentina).  
* 2000-2002: Pico FC (Archentina). 2001-2002. 
* 2002-2003: Atenas de Córdoba (Archentina). 
* 2003-2010: Basket Zaragoza.
* 2010-2014: Atenas de Córdoba (Archentina).
* 2014-2018: Club San Martín de Corrientes.
* 2018-2019: Alfindén Club Baloncesto.

## Palmarés
* 2002-2003: Campión de la Liga Argentina de Baloncesto
* 2003-2004: Campión Copa Prencipe d'Asturias de Basketbol (FEB)  
* 2003-2004: MVP d'a final d'a Copa Prencipe d'Asturias de Basketbol (FEB)
* 2007-2008: Campión Liga LEB Oro con o Basket CAI Zaragoza
* 2009-2010:Campión Liga LEB Oro con o Basket CAI Zaragoza
Billy Talent

**Billy Talent** (d'antis mas conoixitos como **Pezz**) ye un grupo de punk canadiense ganadora d'un premio Juno formata en 1993 en Streetsville, Ontario. O grupo ye formato por Ben Kowalewicz (cantaire), Ian D'Sa (guitarrista y coros), Jon Gallant (baixista y coros) y Aaron Solowoniuk (batería y percusión).

O grupo existiba ya una decada antis de fer-se famosos. Os miembros se conoixioron y tocaban chuntos ya dende a escuela secundaria, cuan se deciban *Pezz* y permaneixioron amagatos en a escena musical indie de Toronto dica l'anyo 2001. Alavez cambioron o suyo nombre ta Billy Talent, dimpués de tener bels problemas legals con o nombre anterior. Por ixas envueltas, gracias a o contacto de Kowalewicz con un empleato en a discografica Warner Music Canada, o grupo consiguió o suyo primer contrato musical ta gravar un disco. Continoron fendo conciertos en o suyo país Since then, Billy Talent has made two multi-platinum records in Canada, pero gracias a o suyo exito difuera d'as mugas canadienses prencipioron a fer-se famosos en atros puestos, gosando fer una chira de 20 meses ta promocionar o suyo tercer disco, Billy Talent II. O suyo cuatreno disco  *[[Billy Talent III]]* apareixe o 14 de chulio de 2009 y o cinqueno, titulato *[[Dead Silence (disco)|Dead Silence]]*, o 4 de setiembre de 2012.

## Discografía

* *[[Watoosh!]]* (como Pezz) (1999)
* *[[Billy Talent (disco)|Billy Talent]]* (2003)
* *[[Billy Talent II]]* (2006)
* *[[Billy Talent III]]* (2009)
* *Billy Talent III Tour Live-DVD* (2011)
* *[[Dead Silence (disco)|Dead Silence]]* (2012)

## Referencias
Francisco II de Francia

:*Iste articlo ye sobre o rei Francisco II de Francia; ta atros usos, se veiga *'Francisco II**''.

**Francisco II de Francia''', naixito de Fontainebleau (Reino de Francia) o 19 de chinero de 1544 y muerto en Orléans (Reino de Francia) o 5 d'aviento de 1560, estió un Rei de Francia dende o 10 de chulio de 1559 dica a suya muerte. Por o suyo matrimonio con María I d'Escocia, estió tamién Rei consort d'Escocia dende o 24 d'abril de 1558 dica a suya muerte. Yera fillo d'Henrique II de Francia y d'a suya muller Catarina de Médici, y feba asinas parte d'a Casa de Valois.

## Vinclos externos
Auguste Comte

**Auguste Comte**, naixito de Montpeller (Erau, Occitania) o 19 de chinero de 1798 y muerto en París (Segundo Imperio Francés) o 5 de setiembre de 1857, estió un destacato filosofo y sociologo occitán. Ye considerato como uno d'os establidors d'a Sociolochía, una ciencia a la que consideraba como o puesto de destín d'o Positivismo, a corrient filosofica de que en feba parte, aduyando-se d'as ditas *ciencias positivas* (hue ditas Ciencias exactas), mas que mas as Matematicas y a Fisica, ta fer l'analís d'a sociedat.

## Vinclos externos
Robert E. Lee

**Robert Edward Lee**, mas conoixito como **Robert E. Lee** u simplament como **Cheneral Lee**, naixito d'a plantación de Stratford Hall (Virchinia) o 19 de chinero de 1807 y muerto en Lexington (Virchinia) o 12 d'octubre de 1870, estió un militar estausunidense, activo con o ran de coronel en o Exercito estausunidense dica 1861, cuan s'adhibió a o Exercito confederato mientres a Guerra Civil d'os Estaus Unius, plegando-ie dica o ran de cheneral, mandando o Exercito de Virchinia d'o Norte y partecipando en cuantas destacatas batallas d'a guerra, como a batalla d'os Siet Días, a batalla d'Antietam, a batalla de Fredericksburg, a batalla de Chancellorsville u a batalla de Gettysburg.

## Vinclos externos
Rufio

**Rufio** ye un grupo de pop punk orichinario de Rancho Cucamonga, California, Estaus Unius.

## Historia
Rufio se formó cuan o baixista Jon Berry yera en o suyo primer anyo en a facultat y os atros tres miembros, Scott Sellers, Mike Jimenez, y Clark Domae en o zaguer anyo d'escuela segundaria. Sellers y Domae se conoixeban dende feba tiempo y troboron un punto común en a suya afición a la guitarra. Sellers conoixió a Berry cuan prencipioron a tanyer chuntos en diferents grupos. Por ixas envueltas mercoron una gravadora ta poder fer maquetas d'as suyas cancions. Dimpués de que Berry y Sellers prencipiaran a gravar, amostroron as suyas gravacions a Jimenez y le combidoron a tanyer a batería con éls. Domae s'unió un poquet dimpués, completando asinas a formación oficial d'o grupo. O grupo prenió o nombre d'o personache de ficción "*Rufio*", lider d'os Ninos perditos en ausencia de Peter Pan en a cinta de 1991 *[[Hook (cinta)|Hook]]*.

## Discografía
### Discos
**[[Perhaps, I Suppose...]]* (2001, The Militia Group)
**[[MCMLXXXV]]* (2003, Nitro Records)
**[[The Comfort of Home]]* (2005, Nitro Records)
**[[Anybody Out There]]* (27 de chulio de 2010, The Militia Group)

### Singles y EPs
**Rufio EP* (2003, Nitro Records)
**Above Me (Acustico) 7" (2007 en a chira Farewell por Sudamerica)
**The Loneliest'' EP (19 de chinero de 2010)

## Referencias
Ponciano Ponzano y Gascón

**Ponciano Ponzano y Gascón**, naixito de Zaragoza (Comarca de Zaragoza) o 19 de chinero de 1813 y muerto en Madrit (Espanya) o 15 de setiembre de 1877, estió un escultor aragonés d'o Neoclasicismo. Estudió en Madrit, en a *[[Reyal Academia d'Artes Polidas de Sant Ferrando]]*, rematando os suyos estudios en Roma. Estió o escultor oficial d'a cort d'a reina Isabel II d'Espanya, con a cual cosa estió en Madrit a on desembolicó a suya carrera como escultor, incluyindo-ie os suyos treballos en a frontera d'o Congreso d'os Deputatos (que gosa considerar-se a suya obra mas destacata y o conchunto escultorico mas destacato d'o sieglo XIX en Espanya). Sindembargo, tamién fació bellas chicotas obras ta a ciudat de Zaragoza.

## Galería d'imáchens

Imachen:Congreso de los Diputados (España) 05.jpg|Frontera d'o Congreso d'os Deputatos (Madrit).
Imachen:Congreso de los Diputados (España) 12.jpg|Escultura d'un lión en o Congreso d'os Deputatos (Madrit).
Imachen:Congreso de los Diputados (España) 11.jpg|Escultura d'un lión en o Congreso d'os Deputatos (Madrit), detalle.


## Bibliografía
* Rincón García, Wifredo. *Ponciano Ponzano (1813-1877)*, Zaragoza, 2002, ISBN 84-96007-03-0.

## Vinclos externos

*  ''Ponciano Ponzano y Gascón'' en a Gran Enciclopedia Aragonesa.
*  ''Ponciano Ponzano'' en www.ArteEspaña.com.

## Referencias
Sent Solan

**Sent Solan** (*Sent Solan* en occitán, *Saint-Soulan* en francés y oficialment) ye una comuna occitana en o departamento francés de Gers, rechión d'Occitania, districto de Aush y cantón d'a Val de Sava.

A suya población ye de 134 habitants (1999) en una superficie de 12,31 km², con una densidat de población de 10,89 hab/km².

## Demografía

## Administración
### Alcaldes

## Vinclos externos
*  Información de Sent Solan en a pachina web d'o *[[Institut Géographique National]]*.
Samatan (desambigación)

**Samatan** (*Samatan* en occitán y en francés) puet estar:

* **[[Samatan]]**, una comuna occitana en o departamento francés de Gers, rechión d'Occitania, districto d'Aush y cantón d'a Val de Sava (en ye a suya capital).
* **[[Samatan (Marsiella)|Samatan]]**, un barrio d'a ciudat occitana de Marsiella.

## Se veiga tamién
* **[[Apelliu Samatán]]**.
Sabastián I de Portugal

**Sebastián I de Portugal** (*Sebastião I*,  en portugués), naixito de Lisbona (Reino de Portugal) o 20 de chinero de 1554 y despareixito en a batalla de Kasr el-Kabir (Kasr el-Kabir, Marruecos) o 4 d'agosto de 1578, estió un rei de Portugal dende l'11 de chunio de 1557 dica la suya muerte sin de succesión. Yera fillo d'o infant Chuan Manuel de Portugal y d'a suya muller Chuana d'Austria, y feba parte d'a Casa d'Avis. Con a suya muerte presumita en a batalla, amanixió d'una man o periglo d'a perdua d'a independencia de Portugal, que remató estando absorbito por o Reino de Castiella en a Monarquía Hispanica, y, d'atra man, o sebastianismo como una expresión d'o descontento popular portugués por a situación, que aspiraba a o regreso d'o rei desapareixito que creyeba que encara yera vivo.

## Vinclos externos
Carlos III d'Espanya

**Carlos III d'Espanya**, naixito d'o Reyal Alcázar de Madrit (Madrit, Espanya) o 20 de chinero de 1716 y muerto en o Palacio Reyal de Madrit (Madrit, Espanya) o 14 d'aviento de 1788, estió un rei d'Espanya dende o 10 d'agosto de 1759, cuan succedió a su chermanastro Ferrando VI, dica a suya muerte. Antiparte, tamién estió rei de Nápols y rei de Sicilia dende l'1 d'aviento de 1734 dica o 10 d'agosto de 1759 (como **Carlos VII de Nápols** y **Carlos V de Sicilia**), y duque de Parma dende o 22 de chulio de 1731 dica l'1 d'aviento de 1734, como **Carlos I de Parma**.

## Vinclos externos